HERCZEG ESZTERHAZY MIKLÓS. 
3 
társulat munkálatai. I. füzet* czímű kiadványának előszavában, mondván 
azt, liogy a társulat «mint tagjai évi járandóságára alapított magánegylet¬ 
nek, működései csak szerények lehetnek és legfeljebb belbecsök által érde¬ 
kesek es még ezen kiadás is lehetetlenné vált volna, ha ezt magas párt¬ 
fogójának, herczeg Eszterházy Pál ő nagyméltósága fényes bőkezűsége 
lehetővé nem teszi.» 
Ez időtől kezdve a pártfogó díja a társulat egyedüli jelentékenyebb 
biztos jövedelmi forrása volt; ezt még 1871-ben a befizetett tagdíjak ősz- 
szege csak 339 forinttal haladta meg és még ma is, midőn vagyonilag meg¬ 
erősödtünk, midőn alaptőkénk jövedelme meghaladja az 500 forintot, 
midőn az ország részéről is részesülünk anyagi segélyben, még most is 
magas pártfogóink járulékát a nélkülözhetlen segédforrásaink közé számít¬ 
hatjuk. Szerencsés véletlen volt, hogy Zipser indítványát ama főúr jelen¬ 
létében tette, ki hazánk legrégibb és leghíresebb családjának egyik sarja 
volt. Ez ama herczeg Eszterházy Pál volt. kit egész Európa kiváló esze. 
nemes és szeretetreméltó volta, bőkezűsége miatt megszeretett és kit poli¬ 
tikai missioi érdekében kifejtett pazar fényűzése miatt megbámult. 0 mág¬ 
násaink között az egyedüli, ki zsenge társulatunknak lehetővé tette nem¬ 
csak a létezését, de jobb jövőjét is biztosította. Társulatunk legnagyobb 
fájdalmára meghalt 1865 május 21-én Regensburgban. Kubinyi Ferencz a 
boldogultról irt nekrológban a következő szavakra fakadt: «a közfájdalom 
fogta el a társulat minden tagjának keblét, hogy azt, a ki egyedül képes 
volt számos gazdagjaink között a társulatnak mind tudományos, mind a 
hazai ipar érdekében messzeható czélját belátni, nem tisztelheti többé 
pártfogójának.)) De a nemes tulajdonok, melyek az Eszterházy családot 
olymagasra vitték, mely család hosszú és régi történetében-—hiszen a nép 
hiedelme egészen NiMROD-ig viszi föl a család törzsfáját és nevét Attila 
egyik maradókától, Eszteráz vitéztől származtatja — egy homályos pont 
sincs, fiúról fiúra szálltak át.* 
Herczeg Eszterházy PÁL-t édes hitvese, Mária Terézia, Thurn Taxis 
Károly Sándor herczeg leánya, 1816 julius 25-én Regensburgban ajándé¬ 
kozta meg Miklós nevű fiával. A nemesség minden tulajdonával biró szü¬ 
lők szeretetétől és a jólét minden nemétől környezve fölnevelkedett a szende 
természetű fiúgyermek. Az ő lelkében, úgy látszik, nem szunnyadozott más 
ambitio, mint családjának hagyományos, fényes és jó hírnevét ápolni és 
hazája javára fölhasználni. Beállott katonának, de e pályán nem várta be 
a katona dicsőségét nyújtó alkalmat, hanem visszavonult az ősök fészkébe, 
* A család eredetét különben történetileg is ősinek mondják. Salamon fiai, 
Péter és Illyés 1238-ban osztozkodtak volna meg. Péter a Szerházy, Illyés pedig 
az Illyésházy családágnak lön törzse. Sopronmegye főispánsága a XVII-ik század óta 
van az EszTERHÁZY-ék kezében. Az első volt galanthai Eszterházy Miklós (1625—45), 
a mi elhúnyt pártfogónk pedig a tizenegyedik volt. 
(3) 
1 * 
